વોર્ડમાં નિયમિત સફાઈ થતી નથી. ટિપરવાન બે-ત્રણ દિવસે એક વાર સોસાયટીમાં આવતી નથી. આ રાબેતા મુજબનું થઈ ગયું છે. તંત્રની બેદરકારી છે, પણ સામા પક્ષે લોકોમાં પણ સ્વયં શિસ્ત નહીં આવે ત્યાં સુધી સારાં પરિણામો નહીં મળે.’ રાજકોટ ચેમ્બરની વ્યવસ્થાપક કમિટીના સભ્ય રાજુભાઈ ઝુંઝા તેમના થોડા દિવસ પહેલાંના દુબઈ પ્રવાસના અનુભવની વાત કરતાં કહે છે, ‘દુબઈમાં પ્રજા હોય કે રાજા હોય, તમામ લોકો ચુસ્તપણે નિયમો પાળે છે. રસ્તાઓ પર ક્યાંય કચરો ન દેખાય કે પાનની પિચકારી મારતા કોઈ જોવા મળતા નથી. ગુજરાતીઓ દુબઈ જાય તો નિયમો પાળે છે. ખિસ્સામાં ફાકી રાખતા બંધ થઈ જાય છે અને એ જ પરત ગુજરાત આવે એટલે નિયમો પાળવાનું બંધ થઈ જાય છે. દુબઈથી પરત આવ્યા બાદ જાહેર વ્યવસ્થાના તમામ નિયમો મેં પાળવાનું નક્કી કર્યું છે. રાજકોટમાં હું બાઈક લઈને નીકળંુ તો હેલમેટ પહેરું છું. ટ્રાફિકના નિયમોનો ભંગ થાય તો તરત જ દંડ ભરી દઉ છંુ. લોકોમાં જ્યાં સુધી સ્વયં શિસ્ત અને જાગૃતિ નહીં આવે ત્યાં સુધી સ્થિતિમાં બદલાવ નહીં આવે.’